Lweqt ideg Lila mazal tesmehmuh, allen-is azgen ldint, ttbanent ttwerwint si tezweɣ, ula d udem-is yewwi-d ssifa n yidammen, s waṭas ɣef tmejjayin, ma d imi-s yettnajin si lqerḥ tuli-t tizegzewt d tafessast ɣef tcenfirin si berra, yiwet n txatemt d tamellalt tettmenṭaḍ ɣef leryuf-is n daxel; Tanina teffeɣ tettazzal, s tufɣa n leɛqel tuder tiseddarin ɣer ufrag, tuɣ abrid ɣer texxamt n yimɛawazen tama n unekcum ɣer tmezduɣt ansi i d-teṭṭilli taɣect n taḍsiwin s leǧher. Uqbel ad taweḍ i tt-id-walan s-deffir n zzaǧ ameqran n ṭṭaq aɣezfan yezzin i texxamt.